title: A Tanács határozata (2010. június 3.) az Európai Unió és a Vietnami Szocialista Köztársaság kormánya között a légi szolgáltatások bizonyos kérdéseiről létrejött megállapodás aláírásáról és ideiglenes alkalmazásáról

text:
               5.11.2010

               HU

               Az Európai Unió Hivatalos Lapja

               L 288/1

         A TANÁCS HATÁROZATA
   (2010. június 3.)
   az Európai Unió és a Vietnami Szocialista Köztársaság kormánya között a légi szolgáltatások bizonyos kérdéseiről létrejött megállapodás aláírásáról és ideiglenes alkalmazásáról
   (2010/666/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 100. cikke (2) bekezdésére, a 218. cikk (5) bekezdésével összefüggésben,
   tekintettel az Európai Bizottság javaslatára,
   mivel:

               (1)

               2003. június 5-i határozatával a Tanács felhatalmazta a Bizottságot, hogy tárgyalásokat kezdeményezzen harmadik országokkal a fennálló kétoldalú megállapodások egyes rendelkezéseinek uniós szintű megállapodással való felváltásáról.

               (2)

               A Bizottság az Unió nevében tárgyalásokat folytatott a Vietnami Szocialista Köztársaság kormányával a légi szolgáltatások bizonyos kérdéseiről szóló megállapodás (a továbbiakban: „a megállapodás”) megkötéséről, a 2003. június 5-i tanácsi határozat mellékletében foglalt mechanizmusokkal és irányelvekkel összhangban.

               (3)

               A Bizottság által megtárgyalt megállapodást alá kell írni és ideiglenesen alkalmazni kell, egy későbbi időpontban történő megkötésére figyelemmel,

         ELFOGADTA EZT A HATÁROZATOT:
   1. cikk
   Az Európai Unió és a Vietnami Szocialista Köztársaság kormánya közötti, a légi szolgáltatások bizonyos kérdéseiről szóló megállapodás aláírását az Unió nevében jóváhagyják, a megállapodás megkötésére figyelemmel.
   A megállapodás szövegét csatolták e határozathoz.
   2. cikk
   A megállapodás későbbi megkötésére figyelemmel a Tanács elnöke felhatalmazást kap, hogy kijelölje a megállapodásnak az Unió nevében történő aláírására jogosult személy(eke)t.
   3. cikk
   A megállapodás hatálybalépéséig a megállapodást a feleknek az e célból szükséges eljárások lezárását igazoló értesítésének dátumát követő hónap első napjától kezdődően ideiglenesen alkalmazni kell (1).
   4. cikk
   A Tanács elnöke felhatalmazást kap arra, hogy a megállapodás 7. cikkének (2) bekezdésében előírt értesítést megtegye.
   5. cikk
   Ez a határozat az elfogadásának napján lép hatályba.
   6. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Luxembourgban, 2010. június 3-án.

            a Tanács részéről

            az elnök

         A. PÉREZ RUBALCABA

      (1)  A megállapodás ideiglenes alkalmazása kezdő időpontjának az Európai Unió Hivatalos Lapjában való közzétételéről a Tanács Főtitkársága gondoskodik.
    ---documentbreak---

               5.11.2010

               HU

               Az Európai Unió Hivatalos Lapja

               L 288/1

         MEGÁLLAPODÁS
   az Európai Unió és a Vietnami Szocialista Köztársaság kormánya között a légi szolgáltatások bizonyos kérdéseiről
   AZ EURÓPAI UNIÓ
   egyrészről, valamint
   A VIETNAMI SZOCIALISTA KÖZTÁRSASÁG KORMÁNYA
   másrészről
   (a továbbiakban: „a Szerződő Felek”)
   MEGÁLLAPÍTVA, hogy az Európai Unió tizenhét tagállama és a Vietnami Szocialista Köztársaság kormánya között olyan kétoldalú, légi szolgáltatásokról szóló megállapodások jöttek létre, amelyek az Európai Unió jogával ellentétes rendelkezéseket tartalmaznak,
   MEGÁLLAPÍTVA, hogy az Európai Unió kizárólagos hatáskörrel rendelkezik számos olyan kérdést illetően, amelyre az Európai Unió tagállamai és harmadik országok között létrejött kétoldalú, légi szolgáltatásokról szóló megállapodások kiterjedhetnek,
   MEGÁLLAPÍTVA, hogy az Európai Unió joga szerint a valamely tagállamban székhellyel rendelkező uniós légi fuvarozóknak joguk van hátrányos megkülönböztetés nélkül hozzáférni az Európai Unió tagállamai és harmadik országok közötti légi útvonalakhoz,
   TEKINTETTEL az Európai Unió és egyes harmadik országok között létrejött megállapodásokra, amelyek az Európai Unió jogával összhangban az ilyen harmadik országok állampolgárai számára lehetővé teszik, hogy az Európai Unió tagállamai által engedélyezett légi fuvarozó vállalkozásokban tulajdonjogot szerezzenek,
   FELISMERVE, hogy az Európai Unió tagállamai és a Vietnami Szocialista Köztársaság kormánya között létrejött légi szolgáltatásokról szóló kétoldalú megállapodások rendelkezéseinek összhangja rendezett jogi hátteret teremt az Európai Unió és a Vietnami Szocialista Köztársaság közötti légi szolgáltatásoknak és hozzájárul az ilyen légi szolgáltatások folytonosságának fenntartásához,
   MEGÁLLAPÍTVA, hogy az Európai Unió joga szerint a légi fuvarozók elvben nem köthetnek olyan megállapodást, amely érintheti az Európai Unió tagállamai közötti kereskedelmet, és amelynek a célja vagy hatása a verseny megakadályozása, korlátozása vagy torzítása,
   FELISMERVE, hogy az Európai Unió tagállamai és a Vietnami Szocialista Köztársaság kormánya közötti légi szolgáltatásokról szóló kétoldalú megállapodások rendelkezéseinek következtében, amelyek i. megkövetelik vagy megkönnyítik vállalkozások között olyan megállapodásoknak, vállalkozások társulásai olyan határozatainak vagy olyan összehangolt magatartásnak az elfogadását, amelyek az adott útvonalon akadályozzák, torzítják vagy korlátozzák a légi fuvarozók közötti versenyt; vagy ii. fokozzák bármely ilyen megállapodás, határozat vagy összehangolt magatartás hatásait; vagy iii. a légi fuvarozókra vagy más magánjogi gazdasági szereplőkre hárítják olyan intézkedések meghozatalának felelősségét, amelyek akadályozzák, torzítják vagy korlátozzák a légi fuvarozók közötti versenyt az adott útvonalon, a vállalkozásokra alkalmazandó versenyszabályok hatékonyságukat veszthetik,
   TUDOMÁSUL VÉVE, hogy az Európai Uniónak e tárgyalások keretében nem célja az Európai Unió és a Vietnami Szocialista Köztársaság közötti légi forgalom növelése, az uniós légi fuvarozók és a Vietnami Szocialista Köztársaság légi fuvarozói közti egyensúly befolyásolása, vagy a fennálló, légi szolgáltatásokról szóló kétoldalú megállapodások rendelkezéseinek a forgalmi jogok tekintetében történő módosítása,
   A KÖVETKEZŐKBEN ÁLLAPODTAK MEG:
   1. cikk
   Általános rendelkezések
   1.   E megállapodás alkalmazásában a „tagállamok” az Európai Unió tagállamai, és az „EU-szerződések” az Európai Unióról szóló szerződés és az Európai Unió működéséről szóló szerződés.
   2.   Az 1. mellékletben felsorolt valamennyi megállapodásban az adott megállapodásban szerződő félként szereplő tagállam állampolgáraira való hivatkozásokat az Európai Unió tagállamainak állampolgáraira való hivatkozásként kell értelmezni.
   3.   Az 1. mellékletben felsorolt valamennyi megállapodásban az adott megállapodásban szerződő félként szereplő tagállam légi fuvarozóira vagy légitársaságaira való hivatkozásokat az adott tagállam által kijelölt légi fuvarozókra vagy légitársaságokra való hivatkozásként kell értelmezni.
   2. cikk
   Tagállam általi kijelölés
   1.   A 2. melléklet a), illetve b) részében felsorolt cikkek vonatkozó rendelkezései helyébe az e cikk (2) és (3) bekezdésének rendelkezései lépnek az érintett tagállam légi fuvarozójának kijelölése, a légi fuvarozó részére a Vietnami Szocialista Köztársaság kormánya által megadott engedélyek és jogosítványok, valamint a légi fuvarozó ilyen engedélyeinek vagy jogosítványainak megtagadása, visszavonása, felfüggesztése vagy korlátozása tekintetében.
   2.   A tagállam általi kijelölés kézhezvételét követően a Vietnami Szocialista Köztársaság kormánya a legrövidebb eljárási időn belül megadja a megfelelő engedélyeket és jogosítványokat, feltéve, hogy:

               i.

               a légi fuvarozó az EU-szerződések értelmében a kijelölő tagállamban székhellyel rendelkezik, és az Európai Unió jogszabályainak megfelelő érvényes működési engedéllyel rendelkezik; és

               ii.

               az üzembentartási engedély kiadásáért felelős tagállam az előírások szerint hatékonyan és folyamatosan ellenőrzi a légi fuvarozót, valamint a kijelölésben egyértelműen meghatározza az illetékes légiforgalmi hatóságot; és

               iii.

               a légi fuvarozó vállalkozás tulajdonjoga és tényleges ellenőrzése közvetlenül vagy többségi tulajdon révén a tagállamok és/vagy a tagállamok állampolgárai, vagy a 3. mellékletben felsorolt egyéb államok és/vagy azok állampolgárai kezében van.

         3.   A Vietnami Szocialista Köztársaság kormányának jogában áll a tagállam által kijelölt légi fuvarozó engedélyeit vagy jogosítványait megtagadni, visszavonni, felfüggeszteni vagy korlátozni, amennyiben:

               i.

               a légi fuvarozó az EU-szerződések értelmében a kijelölő tagállamban nem rendelkezik székhellyel, vagy nem rendelkezik az Európai Unió jogszabályainak megfelelő érvényes működési engedéllyel; vagy

               ii.

               az üzembentartási engedély kiadásáért felelős tagállam nem ellenőrzi az előírások szerint hatékonyan vagy folyamatosan a légi fuvarozót, vagy az illetékes légiforgalmi hatóság a kijelölésben nincs egyértelműen meghatározva; vagy

               iii.

               a légi fuvarozó vállalkozás tulajdonjoga és tényleges ellenőrzése közvetlenül vagy többségi tulajdon révén nem a tagállamok és/vagy a tagállamok állampolgárai, vagy a 3. mellékletben felsorolt egyéb államok és/vagy azok állampolgárai kezében van.

         Az e bekezdés szerinti jogának gyakorlása során a Vietnami Szocialista Köztársaság kormánya nem alkalmazhat az állampolgárságon alapuló megkülönböztetést az uniós légi fuvarozók között.
   3. cikk
   Biztonság
   1.   A 2. melléklet c) pontjában felsorolt cikkek rendelkezései kiegészülnek az e cikk (2) bekezdésének rendelkezéseivel.
   2.   Ha egy tagállam olyan légi fuvarozót jelöl ki, amelynek előírás szerinti folyamatos ellenőrzését egy másik tagállam végzi, a légi fuvarozót kijelölő első tagállam és a Vietnami Szocialista Köztársaság kormánya között létrejött megállapodásban foglalt biztonsági rendelkezések szerint a Vietnami Szocialista Köztársaságot megillető jogok ugyanúgy érvényesülnek a biztonsági előírásoknak az adott második tagállam általi elfogadása, végrehajtása és betartása során, valamint az adott légi fuvarozó működési engedélye tekintetében.
   4. cikk
   Megfelelés a versenyszabályoknak
   1.   A tagállamok és a Vietnami Szocialista Köztársaság kormánya közötti, légi szolgáltatásokról szóló kétoldalú megállapodások nem érintik a felek versenyszabályait.
   2.   A 2. melléklet d) pontjában felsorolt rendelkezések hatályukat vesztik.
   5. cikk
   A megállapodás mellékletei
   E megállapodás mellékletei a megállapodás szerves részét képezik.
   6. cikk
   Felülvizsgálat vagy módosítás
   A szerződő felek kölcsönös megegyezés alapján bármikor felülvizsgálhatják vagy módosíthatják ezt a megállapodást.
   7. cikk
   Hatálybalépés és ideiglenes alkalmazás
   1.   E megállapodás azon a napon lép hatályba, amikor a szerződő felek írásban értesítették egymást arról, hogy a megállapodás hatálybalépéséhez szükséges belső eljárásoknak eleget tettek.
   2.   Az (1) bekezdés ellenére a felek megegyeznek abban, hogy e megállapodást ideiglenesen alkalmazzák az azt a napot követő első hónap első napjától, amikor a felek értesítik egymást, hogy az ehhez szükséges eljárások lezárultak.
   3.   A tagállamok és a Vietnami Szocialista Köztársaság kormánya között létrejött azon megállapodásokat és egyéb szerződéseket, amelyek e megállapodás aláírásának napján még nem léptek hatályba és amelyeket nem alkalmaznak ideiglenesen, az 1. melléklet b) pontja sorolja fel. Ezt a megállapodást alkalmazni kell minden ilyen megállapodásra és szerződésre azok hatálybalépésének vagy ideiglenes alkalmazásának napjától.
   8. cikk
   A megállapodás felmondása
   1.   Ha az 1. mellékletben felsorolt valamely megállapodás hatályát veszti, e megállapodás minden olyan rendelkezése, amely az 1. mellékletben szereplő adott megállapodásra vonatkozik, szintén hatályát veszti.
   2.   Abban az esetben, ha az 1. mellékletben felsorolt összes megállapodás hatályát veszti, ez a megállapodás is hatályát veszti.

      Fentiek hiteléül, az alulírott, erre kellően feljogosított meghatalmazottak aláírták ezt a megállapodást.
      Kelt Brüsszelben, a kettőezer tizedik esztendő október havának negyedik napján, két-két eredeti példányban angol, bolgár, cseh, dán, észt, finn, francia, görög, holland, lengyel, lett, litván, magyar, máltai, német, olasz, portugál, román, spanyol, svéd, szlovák, szlovén, valamint vietnami nyelven.

         За Европейския съюз
         Por la Unión Europea
         Za Evropskou unii
         For Den Europæiske Union
         Für die Europäische Union
         Euroopa Liidu nimel
         Για την Ευρωπαϊκή Ένωση
         For the European Union
         Pour l'Union européenne
         Per l'Unione europea
         Eiropas Savienības vārdā –
         Europos Sajungos vardu
         Az Európai Unió részéről
         Għall-Unjoni Ewropea
         Voor de Europese Unie
         W imieniu Unii Europejskiej
         Pela União Europeia
         Pentru Uniunea Europeană
         Za Európsku úniu
         Za Evropsko unijo
         Euroopan unionin puolesta
         För Europeiska unionen

         За правителството на Социалистическа република Виетнам
         Por el Gobierno de la República Socialista de Vietnam
         Za vládu Vietnamské socialistické republiky
         For regeringen for Den Socialistiske Republik Vietnam
         Für die Regierung der Sozialistischen Republik Vietnam
         Vietnami Sotsialistliku Vabariigi valitsuse nimel
         Για την κυβέρνηση της Σοσιαλιστικής Δημοκρατίας του Βιετνάμ
         For the Government of the Socialist Republic of Vietnam
         Pour le gouvemement de la République socialiste du Viêt Nam
         Per il govemo della Repubbhca socialista del Vietnam
         Vjetnamas Sociālistiskās Republikas valdības vārdā –
         Vietnamo Socialistinės Respublikos Vyriausybės vardu
         A Vietnami Szocialista Köztársaság kormánya részéről
         Ghall-Gvern tar-Repubblika Soċjalista tal-Vjetnam
         Voor de Regering van de Socialistische Republiek Vietnam
         W imieniu Rządu Socjalistycznej Republiki Wietnamu
         Pelo Govemo da República Socialista do Vietname
         Pentru Guvernul Republicii Socialiste Vietnam
         Za vládu Vietnamskej socialistickej republiky
         Za vlado Socialistične republike Vietnam
         Vietnamin sosialistisen tasavallan hallituksen puolesta
         För Socialistiska republiken Vietnams regering

   1. MELLÉKLET

      A megállapodás 1. cikkében említett megállapodások jegyzéke

               a)

               A Vietnami Szocialista Köztársaság kormánya és az Európai Unió tagállamai között létrejött légi szolgáltatásokról szóló kétoldalú megállapodások, amelyeket e megállapodás aláírásának napján már megkötöttek, aláírtak és/vagy ideiglenesen alkalmaznak

                           —

                           az Osztrák Köztársaság szövetségi kormánya és a Vietnami Szocialista Köztársaság kormánya között 1995. március 27-én Hanoiban létrejött, légi szolgáltatásokról szóló megállapodás, a továbbiakban a 2. mellékletben: „a Vietnam–Ausztria megállapodás”,

                                       —

                                       legutóbb a 2006. április 5-én Hanoiban létrejött, kölcsönösen elfogadott egyetértési jegyzőkönyvvel módosítva,

                           —

                           a Belga Királyság kormánya és a Vietnami Szocialista Köztársaság kormánya között 1992. október 21-én Brüszszelben létrejött, légi szolgáltatásokról szóló megállapodás, a továbbiakban a 2. mellékletben: „a Vietnam–Belgium megállapodás”,

                           —

                           a Bolgár Népköztársaság kormánya és a Vietnami Szocialista Köztársaság kormánya között 1979. október 1-jén Szófiában létrejött, légi szolgáltatásokról szóló megállapodás, a továbbiakban a 2. mellékletben: „a Vietnam–Bulgária megállapodás”,

                           —

                           a Cseh Köztársaság kormánya és a Vietnami Szocialista Köztársaság kormánya között 1997. május 23-án Prágában létrejött, légi szolgáltatásokról szóló megállapodás, a továbbiakban a 2. mellékletben: „a Vietnam–Cseh Köztársaság megállapodás”,

                           —

                           a Dán Királyság kormánya és a Vietnami Szocialista Köztársaság kormánya között 1997. szeptember 25-én Hanoiban létrejött, légi szolgáltatásokról szóló megállapodás, a továbbiakban a 2. mellékletben: „a Vietnam–Dánia megállapodás”,

                                       —

                                       a Dán Királyság, Norvégia és Svédország és a Vietnami Szocialista Köztársaság között 1997. szeptember 25-én Hanoiban létrejött egyetértési nyilatkozattal együtt értelmezve,

                           —

                           a Finn Köztársaság kormánya és a Vietnami Szocialista Köztársaság kormánya között 2000. október 26-án Hanoiban létrejött, légi szolgáltatásokról szóló megállapodás, a továbbiakban a 2. mellékletben: „a Vietnam–Finnország megállapodás”,

                           —

                           a Francia Köztársaság kormánya és a Vietnami Szocialista Köztársaság kormánya között 1977. április 14-én Hanoiban létrejött, légi szolgáltatásokról szóló megállapodás, a továbbiakban a 2. mellékletben: „a Vietnam–Franciaország megállapodás”,

                           —

                           a Német Szövetségi Köztársaság kormánya és a Vietnami Szocialista Köztársaság kormánya között 1994. augusztus 26-án Bonnban létrejött, légi szolgáltatásokról szóló megállapodás, a továbbiakban a 2. mellékletben: „a Vietnam–Németország megállapodás”,

                           —

                           a Magyar Köztársaság kormánya és a Vietnami Szocialista Köztársaság kormánya között 1998. február 4-én Hanoiban létrejött, légi szolgáltatásokról szóló megállapodás, a továbbiakban a 2. mellékletben: „a Vietnam–Magyarország megállapodás”,

                           —

                           a Luxemburgi Nagyhercegség kormánya és a Vietnami Szocialista Köztársaság kormánya között 1994. október 26-án Luxembourgban létrejött, légi szolgáltatásokról szóló megállapodás, a továbbiakban a 2. mellékletben: „a Vietnam–Luxemburg megállapodás”,

                           —

                           a Holland Királyság kormánya és a Vietnami Szocialista Köztársaság kormánya között 1993. október 1-jén Hanoiban létrejött, légi szolgáltatásokról szóló megállapodás, a továbbiakban a 2. mellékletben: „a Vietnam–Hollandia megállapodás”,

                           —

                           a Lengyel Népköztársaság kormánya és a Vietnami Szocialista Köztársaság kormánya között 1976. szeptember 11-én Varsóban létrejött, légi szolgáltatásokról szóló megállapodás, a továbbiakban a 2. mellékletben: „a Vietnam–Lengyelország megállapodás”,

                           —

                           a Portugál Köztársaság kormánya és a Vietnami Szocialista Köztársaság kormánya között 1998. február 3-án Lisszabonban létrejött, légi szolgáltatásokról szóló megállapodás, a továbbiakban a 2. mellékletben: „a Vietnam–Portugália megállapodás”,

                           —

                           a Román Szocialista Köztársaság kormánya és a Vietnami Szocialista Köztársaság kormánya között 1979. június 26-án Hanoiban létrejött, a polgári légi közlekedésről szóló megállapodás, a továbbiakban a 2. mellékletben: „a Vietnam–Románia megállapodás”,

                           —

                           a Svéd Királyság kormánya és a Vietnami Szocialista Köztársaság kormánya között 1997. szeptember 25-én Hanoiban létrejött, légi szolgáltatásokról szóló megállapodás, a továbbiakban a 2. mellékletben: „a Vietnam–Svédország megállapodás”,

                                       —

                                       a Dán Királyság, Norvégia és Svédország és a Vietnami Szocialista Köztársaság között 1997. szeptember 25-én Hanoiban létrejött egyetértési nyilatkozattal együtt értelmezve,

                           —

                           a Szlovák Köztársaság kormánya és a Vietnami Szocialista Köztársaság kormánya között 1997. november 6-án Hanoiban létrejött, légi szolgáltatásokról szóló megállapodás, a továbbiakban a 2. mellékletben: „a Vietnam–Szlovák Köztársaság megállapodás”,

                           —

                           a Nagy-Britannia és Észak-Írország Egyesült Királyságának kormánya és a Vietnami Szocialista Köztársaság kormánya között 1994. augusztus 19-én Londonban létrejött, légi szolgáltatásokról szóló megállapodás, a továbbiakban a 2. mellékletben: „a Vietnam–Egyesült Királyság megállapodás”,

                                       —

                                       Legutóbb a 2000. szeptember 8-án és 26-án Hanoiban létrejött jegyzékváltással módosítva;

               b)

               Légi szolgáltatásokról szóló megállapodások és egyéb szerződések, amelyeket a Vietnami Szocialista Köztársaság kormánya és az Európai Unió tagállamai parafáltak vagy aláírtak, és amelyek e megállapodás aláírásának napján még nem léptek hatályba és nem alkalmaznak ideiglenesen.

         2. MELLÉKLET

      Az 1. mellékletben felsorolt megállapodásokban szereplő és az e megállapodás 2–4. cikkében említett cikkek jegyzéke

               a)

               A tagállam általi kijelölés:

                           —

                           a Vietnam–Ausztria megállapodás 3. cikkének (5) bekezdése,

                           —

                           a Vietnam–Bulgária megállapodás 3. cikkének (4) bekezdése,

                           —

                           a Vietnam–Dánia megállapodás 3. cikkének (4) bekezdése,

                           —

                           a Vietnam–Cseh Köztársaság megállapodás 4. cikkének (4) bekezdése,

                           —

                           a Vietnam–Finnország megállapodás 4. cikkének (5) bekezdése,

                           —

                           a Vietnam–Franciaország megállapodás 7. cikkének (4) bekezdése,

                           —

                           a Vietnam–Németország megállapodás 3. cikkének (4) bekezdése,

                           —

                           a Vietnam–Magyarország megállapodás 3. cikkének (4) bekezdése,

                           —

                           a Vietnam–Luxemburg megállapodás 3. cikkének (4) bekezdése,

                           —

                           a Vietnam–Hollandia megállapodás 4. cikkének (4) bekezdése,

                           —

                           a Vietnam–Lengyelország megállapodás 3. cikkének (2) bekezdése,

                           —

                           a Vietnam–Portugália megállapodás 3. cikkének (4) bekezdése,

                           —

                           a Vietnam–Románia megállapodás 3. cikke,

                           —

                           a Vietnam–Svédország megállapodás 3. cikkének (4) bekezdése,

                           —

                           a Vietnam–Szlovák Köztársaság megállapodás 3. cikkének (4) bekezdése,

                           —

                           a Vietnam–Egyesült Királyság megállapodás 4. cikkének (4) bekezdése;

               b)

               Az engedélyek vagy jogosítványok megtagadása, visszavonása, felfüggesztése vagy korlátozása:

                           —

                           a Vietnam–Ausztria megállapodás 4. cikke (1) bekezdésének a) pontja,

                           —

                           a Vietnam–Belgium megállapodás 5. cikke (1) bekezdésének d) pontja,

                           —

                           a Vietnam–Bulgária megállapodás 4. cikkének a) pontja,

                           —

                           a Vietnam-Cseh Köztársaság megállapodás 5. cikke (1) bekezdésének a) pontja,

                           —

                           a Vietnam–Dánia megállapodás 4. cikke (1) bekezdésének a) pontja,

                           —

                           a Vietnam–Finnország megállapodás 5. cikke (1) bekezdésének a) pontja,

                           —

                           a Vietnam–Franciaország megállapodás 9. cikke (1) bekezdésének a) pontja,

                           —

                           a Vietnam–Németország megállapodás 4. cikkének (1) bekezdése,

                           —

                           a Vietnam–Magyarország megállapodás 4. cikke (1) bekezdésének a) pontja,

                           —

                           a Vietnam–Luxemburg megállapodás 4. cikke (1) bekezdésének c) pontja,

                           —

                           a Vietnam–Hollandia megállapodás 5. cikke (1) bekezdésének c) pontja,

                           —

                           a Vietnam–Lengyelország megállapodás 4. cikkének (1) bekezdése,

                           —

                           a Vietnam–Portugália megállapodás 4. cikke (1) bekezdésének a) pontja,

                           —

                           a Vietnam–Románia megállapodás 4. cikke,

                           —

                           a Vietnam–Svédország megállapodás 4. cikke (1) bekezdésének a) pontja,

                           —

                           a Vietnam–Szlovák Köztársaság megállapodás 4. cikke (1) bekezdésének a) pontja,

                           —

                           a Vietnam–Egyesült Királyság megállapodás 5. cikke (1) bekezdésének a) pontja;

               c)

               Biztonság:

                           —

                           a Vietnam–Ausztria megállapodás 6bis. cikke,

                           —

                           a Vietnam–Belgium megállapodás 7. cikke,

                           —

                           a Vietnam–Cseh Köztársaság megállapodás 11. cikke,

                           —

                           a Vietnam–Finnország megállapodás 18. cikke,

                           —

                           a Vietnam–Franciaország megállapodás 4. cikke,

                           —

                           a Vietnam–Magyarország megállapodás 9. cikke,

                           —

                           a Vietnam–Luxemburg megállapodás 6. cikke,

                           —

                           a Vietnam–Hollandia megállapodás 14. cikke,

                           —

                           a Vietnam–Románia megállapodás 9. cikke,

                           —

                           a Vietnam–Szlovák Köztársaság megállapodás 7. cikke,

                           —

                           a Vietnam–Egyesült királyság megállapodás 9a. cikke;

               d)

               Megfelelés a versenyszabályoknak:

                           —

                           a Vietnam–Belgium megállapodás 13. cikkének (1) és (7) bekezdése,

                           —

                           a Vietnam–Bulgária megállapodás 9. cikkének (3)–(8) bekezdése,

                           —

                           a Vietnam–Cseh Köztársaság megállapodás 7. cikkének (2) bekezdése,

                           —

                           a Vietnam–Dánia megállapodás 11. cikkének (2) bekezdése,

                           —

                           a Vietnam–Franciaország megállapodás 12. cikkének (2)–(7) bekezdése,

                           —

                           a Vietnam–Magyarország megállapodás 6. cikkének (1) és (4)–(6) bekezdése,

                           —

                           a Vietnam–Luxemburg megállapodás 11. cikkének (2)–(4) bekezdése,

                           —

                           a Vietnam–Hollandia megállapodás 6. cikkének (2)–(6) bekezdése,

                           —

                           a Vietnam–Lengyelország megállapodás 20. cikkének (2)–(4) bekezdése,

                           —

                           a Vietnam–Portugália megállapodás 16. cikkének (2)–(6) bekezdése,

                           —

                           a Vietnam–Románia megállapodás 14. cikkének (1)–(6) bekezdése,

                           —

                           a Vietnam–Szlovák Köztársaság megállapodás 12. cikkének (3), (5) és (6) bekezdése,

                           —

                           a Vietnam–Svédország megállapodás 11. cikkének (2) bekezdése,

                           —

                           a Vietnam–Egyesült Királyság megállapodás 7. cikkének (3) és (4) bekezdése.

         3. MELLÉKLET

      A megállapodás 2. cikkében említett egyéb államok jegyzéke

               a)

               Az Izlandi Köztársaság (az Európai Gazdasági Térségről szóló megállapodás értelmében);

               b)

               a Liechtensteini Hercegség (az Európai Gazdasági Térségről szóló megállapodás értelmében);

               c)

               a Norvég Királyság (az Európai Gazdasági Térségről szóló megállapodás értelmében);

               d)

               a Svájci Államszövetség (az Európai Unió és a Svájci Államszövetség közötti légiközlekedési megállapodás értelmében).


title: 2011/370/EU: A Tanács határozata ( 2011. június 20. ) a Régiók Bizottsága egy spanyol póttagjának kinevezéséről

text:
               25.6.2011

               HU

               Az Európai Unió Hivatalos Lapja

               L 166/26

         A TANÁCS HATÁROZATA
   (2011. június 20.)
   a Régiók Bizottsága egy spanyol póttagjának kinevezéséről
   (2011/370/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 305. cikkére,
   tekintettel a spanyol kormány javaslatára,
   mivel:

               (1)

               A Tanács 2009. december 22-én és 2010. január 18-án elfogadta a Régiók Bizottsága tagjainak és póttagjainak a 2010. január 26-tól2015. január 25-ig tartó időszakra történő kinevezéséről szóló 2009/1014/EU (1) és 2010/29/EU (2) határozatot.

               (2)

               Albert MORENO HUMET hivatali idejének lejártát követően a Régiók Bizottsága egy póttagjának helye megüresedett,

         ELFOGADTA EZT A HATÁROZATOT:
   1. cikk
   A Tanács a hivatali idő hátralévő részére, azaz 2015. január 25-ig a Régiók Bizottsága póttagjává nevezi ki:

               —

               Senén FLORENSA I PALAU, Secretario de Asuntos Exteriores, Generalitat de Cataluña.

         2. cikk
   Ez a határozat az elfogadásának napján lép hatályba.

      Kelt Luxembourgban, 2011. június 20-án.

            a Tanács részéről

            az elnök

         MATOLCSY Gy.

      (1)  HL L 348., 2009.12.29., 22. o.

      (2)  HL L 12., 2010.1.19., 11. o.


title: Az Európai Unió Kiadóhivatalának szervezeti felépítése és működése Az Európai Parlament 2009. február 19-i határozata az Európai Parlament, a Tanács, a Bizottság, a Bíróság, a Számvevőszék, a Gazdasági és Szociális Bizottság, valamint a Régiók Bizottsága határozat-tervezetéről az Európai Közösségek Hivatalos Kiadványai Hivatalának szervezéséről és működéséről (2008/2164(ACI))#MELLÉKLET

text:
               25.3.2010

               HU

               Az Európai Unió Hivatalos Lapja

               CE 76/112

         2009. február 19., csütörtökAz Európai Unió Kiadóhivatalának szervezeti felépítése és működése
   P6_TA(2009)0079
   Az Európai Parlament 2009. február 19-i határozata az Európai Parlament, a Tanács, a Bizottság, a Bíróság, a Számvevőszék, a Gazdasági és Szociális Bizottság, valamint a Régiók Bizottsága határozat-tervezetéről az Európai Közösségek Hivatalos Kiadványai Hivatalának szervezéséről és működéséről (2008/2164(ACI))
   2010/C 76 E/25

      Az Európai Parlament,
   tekintettel elnöke 2008. október 1-i levelére,
   tekintettel az Európai Parlament, a Tanács, a Bizottság, a Bíróság, a Számvevőszék, a Gazdasági és Szociális Bizottság és a Régiók Bizottságának határozattervezetére az Európai Közösségek Hivatalos Kiadványai Hivatalának szervezéséről és működéséről (SEC(2008)2109 - C6-0256/2008),
   tekintettel az EK-Szerződés 254. cikkének (1) és (2) bekezdésére,
   tekintettel a Nizzai Szerződést elfogadó kormányközi konferencia záróokmányához csatolt, az Európai Közösséget létrehozó szerződés 10. cikkéről szóló 3. nyilatkozatra,
   tekintettel a Tanács 2009. január 26-i levelére, amelyben tájékoztatja a Kiadóhivatal létrehozásáért felelős többi intézményt és szervet a Kiadóhivatal irányítóbizottsága által 2001. január 9-én jóváhagyott, valamint a Tanács által 2009. január 19-én elfogadott határozattervezet (1) bizonyos módosításairól,
   tekintettel eljárási szabályzata 120. cikkének (1) bekezdésére,
   tekintettel az Alkotmányügyi Bizottság jelentésére és a Jogi Bizottság véleményére (A6-0426/2008),

               A.

               mivel az Európai Közösségek Hivatalos Kiadványai Hivatalát (OPOCE, a továbbiakban: „a Hivatal”) 1969-ben az Európai Parlament, a Tanács, a Bizottság, a Bíróság, valamint a Gazdasági és Szociális Bizottság 69/13/ESZAK, EGK, Euratom határozata hozta létre (2),

               B.

               mivel ezt a határozatot 1980-ban módosították (3), 2000-ben pedig egy új határozat hatályon kívül helyezte és a helyébe lépett (4),

               C.

               mivel a Parlament a 2001-es költségvetési év mentesítésére vonatkozó 2004. január 29-i állásfoglalásának (5) (45) bekezdésében a következő megjegyzést tette: „[a Parlament…] úgy véli, az OPOCE példája is azt bizonyítja, hogy intézményközi testületekben rendkívül nehéz az egyértelmű politikai felelősség azonosítása; felhívja ezért a Parlamentet, hogy vizsgálja meg újra a fennálló intézményközi testületekre vonatkozó jogszabályokat, de eközben ne kérdőjelezze meg az intézményközi együttműködés elvét, amely jelentős megtakarításokat tesz lehetővé az európai költségvetésben; kéri ezért az európai intézményeket, hogy az intézményközi testületek jogalapjait oly módon módosítsák, amely lehetővé teszi az igazgatási és a politikai felelősségek megoszlásának egyértelmű azonosítását”,

               D.

               mivel a Bizottság határozat tervezetet terjesztett elő a jelenleg hatályban levő 2000/459/EK, ESZAK, Euratom határozatot hatályon kívül helyező és annak helyébe lépő új határozatra vonatkozóan,

               E.

               mivel a határozattervezet célja annak részletes meghatározása, hogy melyek az Európai Közösségek Hivatalos Kiadványai Hivatala illetékességei és feladatai, milyen felelősséget viselnek az egyes intézmények, és milyen szerepet tölt be az irányítóbizottság és a Hivatal igazgatója,

               F.

               mivel a Hivatal az intézmények közös megegyezésével felállított testület, és ezáltal kielégíti az intézményközi megállapodásra vonatkozó feltételeket,

               G.

               mivel az érintett intézmények főtitkárságai 2008. április 18-án elfogadták a határozat tervezetét, amelyhez 2008. szeptember 3-án az Európai Parlament Elnöksége is jóváhagyását adta,

               H.

               mivel eljárási szabályzata 120. cikkének (1) bekezdése úgy rendelkezik, hogy az intézményközi megállapodásokat az elnöknek kell aláírnia az Alkotmányügyi Bizottság által lefolytatott vizsgálatot és a Parlament által adott jóváhagyást követően,

               1.

               elfogadja a határozattervezetet a Tanács által javasolt, a melléklet szerinti módosításokkal együtt;

               2.

               utasítja elnökét, hogy tájékoztatás céljából továbbítsa ezt a határozatot a Tanácsnak, a Bizottságnak, a Bíróságnak, a Számvevőszéknek, a Gazdasági és Szociális Bizottságnak, valamint a Régiók Bizottságának.

      (1)  14485/1/08 REV 1 és REV 2. sz. dokumentum

      (2)  HL L 13., 1969.1.18., 19. o.

      (3)  Az Európai Közösségek Hivatalos Kiadványai Hivatalát létrehozó 1969. január 16-i határozatot módosító amending the Decision of 1980. február 7-i 80/443/EGK, ESZAK, Euratom határozat (HL L 107, 1980.4.25., 44. o.).

      (4)  Az Európai Parlament, a Tanács, a Bizottság, a Bíróság, a Számvevőszék, a Gazdasági és Szociális Bizottság és a Régiók Bizottságának 2000/459/EK, ESZAK, Euratom határozata (2000. július 20.) az Európai Közösségek Hivatalos Kiadványai Hivatalának szervezéséről és működéséről.(HL L 183., 2000.7.22., 12. o.).

      (5)  Az Európai Parlament 2004. január 29-i állásfoglalása az Európai Unió 2001-es költségvetési évére vonatkozó mentesítésről szóló határozatot t kísérő állásfoglalásban szereplő észrevételeket követő bizottsági intézkedésekről (HL C 96 E., 2004.4.21., 112.o.).

      2009. február 19., csütörtökMELLÉKLET

         Tervezet
         AZ EURÓPAI PARLAMENT, A TANÁCS, A BIZOTTSÁG, A BÍRÓSÁG, A SZÁMVEVŐSZÉK, A GAZDASÁGI ÉS SZOCIÁLIS BIZOTTSÁG ÉS A RÉGIÓK BIZOTTSÁGÁNAK HATÁROZATA
         (…)
         az Európai Unió Hivatalos Kiadványai Hivatalának szervezéséről és működéséről
         AZ EURÓPAI PARLAMENT,
         A TANÁCS,
         A BIZOTTSÁG,
         A BÍRÓSÁG,
         A SZÁMVEVŐSZÉK,
         A GAZDASÁGI ÉS SZOCIÁLIS BIZOTTSÁG,
         A RÉGIÓK BIZOTTSÁGA,
         tekintettel az Európai Unióról szóló szerződésre,
         tekintettel az Európai Közösséget létrehozó szerződésre,
         tekintettel az Európai Atomenergia-közösséget létrehozó szerződésre,
         mivel:

                     (1)

                     A tagállamok kormányai képviselőinek a Közösségek bizonyos intézményeinek és szervezeti egységeinek ideiglenes helyéről szóló 1965. április 8-i határozata (1) 8. cikke előírta az Európai Közösségek Hivatalos Kiadványai Hivatalának (a továbbiakban: „a Hivatal”) Luxembourgban történő elhelyezését. A nevezett rendelkezést legutóbb a 2000/459/EK, ESZAK, Euratom határozattal (2) hajtották végre.

                     (2)

                     A Hivatal alkalmazottaira az Európai Közösségek tisztviselőire és egyéb alkalmazottaira vonatkozó szabályok és rendeletek vonatkoznak. Figyelembe kell venni azok legutóbbi módosításait is.

                     (3)

                     Az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendelet (3) (a továbbiakban: a költségvetési rendelet) különös rendelkezéseket állapít meg a Hivatal működésével kapcsolatban.

                     (4)

                     Jelentős technikai fejlődés ment végbe a kiadványok közzététele területén, amelyet a Hivatal működésénél figyelembe kell venni.

                     (5)

                     Az érthetőség érdekében hatályon kívül kell helyezni és e határozattal kell felváltani a 2000/459/EK, ESZAK, Euratom határozatot,

               A KÖVETKEZŐKÉPPEN HATÁROZTAK:
         1. cikk
         A Kiadóhivatal
         (1)   Az „Európai Unió Hivatalos Kiadványai Hivatala” (a továbbiakban: a Hivatal) olyan intézményközi hivatal, amelynek feladata az Európai Közösségek és az Európai Unió intézményei kiadványainak a lehető legkedvezőbb feltételekkel történő közzététele.
         A Hivatal e célból egyrészt lehetővé teszi az intézmények számára, hogy eleget tegyenek a jogszabályszövegek közzétételére vonatkozó kötelezettségeiknek, másrészt pedig a hatáskörébe tartozó területeken hozzájárul a tájékoztatási és kommunikációs politikák technikai részének kialakításához és végrehajtásához.
         (2)   A Hivatalt az irányítóbizottság által meghatározott stratégiai iránymutatásoknak megfelelően az igazgató irányítja. A Hivatal – az intézményközi szerepére vonatkozóan a jelen határozatban előírt egyedi rendelkezések kivételével – a Bizottság adminisztratív és pénzügyi eljárásait alkalmazza. A Bizottság az említett eljárások megállapításakor figyelembe veszi a Hivatal sajátos jellegét.
         2. cikk
         Fogalommeghatározások
         E határozat alkalmazásában a következő fogalommeghatározásokat kell alkalmazni:
         1.   „közzététel”: bármilyen alakban vagy formában, bármilyen eszközzel, a jelenben vagy a jövőben történő valamennyi szükséges eljárás kiadványok tervezése, ellenőrzése, szabványos nemzetközi azonosítószámokkal és/vagy katalógusszámokkal való ellátása, előállítása, katalógusba vétele, jelzettel való ellátása, terjesztése, hirdetése, értékesítése, tárolása, archiválása céljából;
         2.   „kiadvány”: bármely formátumban vagy információhordozón közzétett, nemzetközi azonosítószámmal és/vagy katalógusszámmal ellátott valamennyi szöveg;
         3.   „kötelező kiadványok”: a szerződések vagy más jogszabályszövegek alapján közzétett kiadványok;
         4.   „nem kötelező kiadványok”: az egyes intézmények saját jogkörében közzétett valamennyi kiadvány;
         5.   „szerzői jogok kezelése”: annak megerősítése, hogy a szervezeti egységek a szerzői jogok és a többszörözési jog birtokosai és az említett jogokat a közzététel céljából a Hivatalra ruházták át;
         6.   „az értékesítésből származó nettó bevétel”: az összes kiszámlázott értékesítésnek a kapott kereskedelmi kedvezményekkel a kezelési, a beszedési és a banki költségekkel csökkentett összege;
         7.   „intézmények”: a szerződésekkel vagy azok alapján létrehozott intézmények, szervek és szervezetek.
         3. cikk
         A Hivatal hatásköre
         (1)   A Hivatal hatásköre az alábbi területekre terjed ki:

                     a)

                     az Európai Unió Hivatalos Lapjának (a továbbiakban: Hivatalos Lap) közzététele és hitelességének garantálása;

                     b)

                     egyéb kötelező kiadványok közzététele;

                     c)

                     az egyes intézmények jogai keretében – különösen azok kommunikációs tevékenységével összefüggően – a Hivatalnak átadott nem kötelező kiadványok közzététele vagy közös közzététele;

                     d)

                     kiadványok saját kezdeményezésre történő közzététele vagy közös közzététele, beleértve a saját szolgálatainak népszerűsítésére szolgáló kiadványokat; ebből a célból a Hivatal szolgáltatási szerződések keretében is fordításokhoz juthat;

                     e)

                     a nagyközönség számára történő elektronikus közzétételi szolgáltatások kidolgozása, karbantartása és frissítése;

                     f)

                     a teljes joganyag és más hivatalos szövegek hozzáférhetővé tétele a nagyközönség számára;

                     g)

                     az intézmények valamennyi kiadványának megőrzése és elektronikus formában a nagyközönség számára való hozzáférhetővé tétele;

                     h)

                     az intézmények kiadványainak nemzetközi azonosítószámmal és/vagy katalógusszámmal való ellátása;

                     i)

                     az intézményi kiadványok sokszorosítási és fordítási jogainak kezelése;

                     j)

                     a szolgálatok nagyközönség számára kínált kiadványainak népszerűsítése és értékesítése.

               (2)   A Hivatal az alábbiakkal kapcsolatosan tanácsot és támogatást nyújt az intézmények számára:

                     a)

                     kiadványaik programjainak megtervezése;

                     b)

                     közzétételi programjaik megvalósítása bármely közzétételi formában;

                     c)

                     közzétételi projektjeik arculattervezése és megjelenítési tervezése;

                     d)

                     tájékoztatás a tagállami kiadványpiacok tendenciáiról és azokról a témákról, amelyek alkalmasak lehetnek arra, hogy a legszélesebb közönséghez eljuttassák őket;

                     e)

                     a példányszám meghatározása és a terjesztési tervek összeállítása;

                     f)

                     a kiadványok árának a meghatározása és értékesítésük;

                     g)

                     ingyenes vagy eladásra kínált kiadványaik népszerűsítése, terjesztése és értékelése;

                     h)

                     a nagyközönségnek szánt honlapok és internetes szolgáltatások elemzése, értékelése, és létrehozása;

                     i)

                     a közzétételi tevékenységre vonatkozó keretszerződések kidolgozása;

                     j)

                     a közzétételi rendszerek technológiai szempontú nyomon követése.

               4. cikk
         Az intézmények hatásköre
         (1)   A közzétételről való döntés az intézmények kizárólagos hatáskörébe tartozik.
         (2)   Az intézmények a Hivatal szolgáltatásainak igénybevételével teszik közzé kötelező kiadványaikat.
         (3)   Nem kötelező kiadványaikat a Hivatal szolgáltatásainak igénybevétele nélkül is közzétehetek. Az utóbbi esetben szabványos nemzetközi azonosítószámokat és/vagy katalógusszámokat igényelnek a Hivataltól, valamint átadják számára a kiadvány tetszőleges formátumú elektronikus változatát, továbbá – adott esetben – két papír alapú példányát.
         (4)   Az intézmények vállalják annak garantálását, hogy az adott kiadvány összes alkotóeleme tekintetében birtokában vannak a sokszorosításra, a fordítására és a terjesztésre vonatkozó valamennyi jognak.
         (5)   Az intézmények vállalják, hogy kiadványaik számára – a Hivatal által jóváhagyott – terjesztési tervet készítenek.
         (6)   Az intézmények – együttműködésük keretrendszerének meghatározása céljából – szolgáltatási megállapodásokat köthetnek a Hivatallal.
         5. cikk
         A Hivatal feladatai
         (1)   A Hivatal feladatainak végrehajtása a következőket foglalja magában:

                     a)

                     dokumentumok összegyűjtése a közzétételhez;

                     b)

                     bármely formátumban vagy hordozón megjelenő szövegek és egyéb elemek elkészítése, arculattervezése, korrektúrája, elrendezése és ellenőrzése, az intézmények által adott útmutatások szerint és az intézményekkel együttműködve kialakított nyomdai és nyelvi megjelenítési szabályokkal összhangban;

                     c)

                     a kiadványok jelzettel való ellátása és katalógusba vétele;

                     d)

                     a Hivatalos Lapban közzétett szövegek, valamint egyéb hivatalos szövegek dokumentumelemzése;

                     e)

                     jogszabályszövegek egységes szerkezetbe foglalása;

                     f)

                     az Eurovoc többnyelvű szókincstár kezelése, fejlesztése, frissítése és terjesztése;

                     g)

                     nyomtatás alvállalkozói segítségével;

                     h)

                     a munkálatok végrehajtásának nyomon követése;

                     i)

                     minőségellenőrzés;

                     j)

                     minőségi és mennyiségi jóváhagyás;

                     k)

                     a Hivatalos Lap, egyéb hivatalos szövegek és más nem kötelező kiadványok hagyományos és elektronikus terjesztése;

                     l)

                     raktározás;

                     m)

                     hagyományos és elektronikus archiválás;

                     n)

                     elfogyott kiadványok újbóli kinyomtatása, valamint megrendelésre történő nyomtatás;

                     o)

                     az intézményi kiadványok egyesített katalógusának elkészítése;

                     p)

                     értékesítés beleértve a számlák kibocsátását, a bevételek beszedését és befizetését, a követeléskezelést;

                     q)

                     népszerűsítés;

                     r)

                     az intézmények levelezőlistáinak létrehozatala, megvásárlása, kezelése, frissítése, nyomon követése és ellenőrzése, valamint célzott levelezőlisták létrehozatala.

               (2)   A Hivatal saját hatáskörében vagy az intézmények által átruházott engedélyezési hatáskör alapján elvégzi:

                     a)

                     a közbeszerzéseket, beleértve a jogilag kötelező kötelezettségvállalásokat,

                     b)

                     a szerződéses megbízottak szerződéseinek pénzügyi felügyeletét;

                     c)

                     a kiadások érvényesítését, ideértve különösen a „kifizethető” jelzéssel ellátott aláírással érvényesített minőségi és mennyiségi jóváhagyást;

                     d)

                     a kiadások engedélyezését;

                     e)

                     a bevételi műveleteket.

               6. cikk
         Az irányítóbizottság
         (1)   Irányítóbizottság jön létre, amelyben az aláíró intézmények képviseltetik magukat. Az irányítóbizottság a Bíróság hivatalvezetőjéből, a Tanács főtitkárhelyetteséből, valamint a többi intézmény főtitkárából vagy azok képviselőiből áll. Az Európai Központi Bank megfigyelőként vesz részt az irányítóbizottság tevékenységében.
         (2)   Az irányítóbizottság a tagjai közül két éves időtartamra elnököt választ.
         (3)   Az irányítóbizottság az elnök kezdeményezésére vagy az intézmények kérésére évente legalább négyszer ülésezik.
         (4)   Az irányítóbizottság eljárási szabályzatot fogad el, amelyet közzétesznek a Hivatalos Lapban.
         (5)   Eltérő rendelkezés hiányában az irányítóbizottság a döntéseit egyszerű többséggel hozza meg.
         (6)   Az e határozatot aláíró minden intézmény egy szavazattal rendelkezik az irányítóbizottságban.
         7. cikk
         Az irányítóbizottság feladatai és hatásköre
         (1)   A 6. cikk rendelkezéseitől eltérve az irányítóbizottság – az intézmények közös érdekét szem előtt tartva és a Hivatal hatáskörén belül – az alábbiakat egyhangú döntéssel határozza meg:

                     a)

                     az igazgató javaslatára a stratégiai célkitűzéseket és a Hivatal működését irányító szabályokat fogad el;

                     b)

                     meghatározza a Hivatal általános politikáira – különösen az értékesítésre, a terjesztésre és a közzétételre – vonatkozó iránymutatást, valamint biztosítja, hogy a Hivatal hozzájáruljon a hatáskörébe tartozó területekkel kapcsolatos tájékoztatási és kommunikációs politikák kialakításához és megvalósításához;

                     c)

                     a Hivatal igazgatója által elkészített tervezet alapján elfogadja az intézményeknek címzett, és a stratégia végrehajtásáról, valamint a Hivatal által nyújtott szolgáltatásokról szóló éves irányítási beszámolót. Minden év május 1-ig eljuttatja az intézményeknek az előző pénzügyi évről szóló jelentést;

                     d)

                     a Hivatal működési költségvetésével kapcsolatos költségvetési eljárás keretében elfogadja a Hivatal várható bevételeire és kiadásaira vonatkozó előirányzatot;

                     e)

                     jóváhagyja a Hivatal, igazgató által megállapított költségkönyvelési előrejelzési kritériumait;

                     f)

                     a Hivatal megfelelő működésének elősegítésére vonatkozó valamennyi javaslatot az intézmények elé terjeszt.

               (2)   Az irányítóbizottság figyelembe veszi az intézményközi szervek tájékoztatásra és kommunikációra vonatkozó, e célból megfogalmazott iránymutatásait. A bizottság elnöke évente megbeszéléseket folytat ezekkel a szervekkel.
         (3)   A Hivatal hatáskörébe tartozó stratégiai döntések ügyében a mentesítést végző hatósággal – intézményközi együttműködési képviselői minőségében – az irányítóbizottság elnöke tartja a kapcsolatot.
         (4)   Az irányítóbizottság elnöke és a Hivatal igazgatója közös megegyezéssel állapítják meg a kapcsolataiknak hivatalos keretet biztosító kölcsönös tájékoztatási és kommunikációs szabályokat. Az irányítóbizottság tagjainak tájékoztatásul megküldik ezt a megállapodást.
         8. cikk
         A Hivatal igazgatója
         Az irányítóbizottság felügyelete alatt, annak hatáskörén belül a Hivatal igazgatója felel a Hivatal megfelelő működésért. Az adminisztratív és pénzügyi eljárások tekintetében a Bizottság felügyelete alatt jár el.
         9. cikk
         A Hivatal igazgatójának feladatai és hatásköre
         (1)   A Hivatal igazgatója titkári szolgáltatásokat nyújt az irányítóbizottságnak, és részére feladatainak teljesítéséről negyedévente jelentést tesz.
         (2)   A Hivatal igazgatója benyújtja az irányítóbizottságnak a Hivatal zavartalan működésének javítására szolgáló valamennyi javaslatát.
         (3)   Az irányítóbizottsággal folytatott véleményadó konzultációt követően a Hivatal igazgatója meghatározza, hogy a Hivatal milyen jellegű visszterhes szolgáltatásokat nyújthat az intézmények számára, és megállapítja azok díját.
         (4)   A Hivatal igazgatója – az irányítóbizottság jóváhagyását követően – megállapítja a Hivatal által alkalmazott költségkönyvelési előrejelzési kritériumokat. A Bizottság számvitelért felelős tisztviselőjével egyetértésben meghatározza a Hivatal és az intézmények közötti számviteli együttműködés szabályait.
         (5)   A Hivatal igazgatója – a Hivatal működési költségvetésével kapcsolatos költségvetési eljárás keretében – összeállítja a Hivatal várható bevételeire és kiadásaira vonatkozó előirányzat-tervezetet. Az irányítóbizottság jóváhagyását követően e javaslatot benyújtják a Bizottságnak.
         (6)   A Hivatal igazgatója határozza meg, hogy harmadik felektől származó kiadványok közzétehetők-e, és ha igen, akkor milyen eljárásokkal összhangban.
         (7)   A Hivatal igazgatója részt vesz a Hivatal hatáskörébe tartozó területeken folytatott intézményközi tájékoztatási és kommunikációs tevékenységben.
         (8)   A Hivatal igazgatója a jogszabályok és a törvényalkotási eljárással kapcsolatos hivatalos dokumentumok – így a Hivatalos Lap – tekintetében:

                     a)

                     biztosítja, hogy az egyes intézmények illetékes szervei meghozzák a közösen alkalmazandó alapvető döntéseket;

                     b)

                     a Hivatalos Lap és a hivatalos jogszabályszövegek szerkezetének és megjelenítésének javítására vonatkozó javaslatokat terjeszt elő;

                     c)

                     a közzétételre kerülő szövegek megjelenítésének összehangolására vonatkozó javaslatokat nyújt be az intézményeknek;

                     d)

                     megvizsgálja a mindennapi tevékenységek során felmerülő nehézségeket, a Hivatallal összefüggésben megszövegezi a szükséges utasításokat, valamint az ilyen nehézségek megoldása céljából megfelelő ajánlásokat terjeszt elő az intézmények részére.

               (9)   A Hivatal igazgatója – a költségvetési rendelettel összhangban – éves tevékenységi jelentést készít, amely kitér a Bizottság és a többi intézmény által a költségvetési rendelet alapján juttatott pénzeszközök kezelésére. A jelentést a Bizottságnak és az érintett intézményeknek nyújtják be, továbbá tájékoztatásul megküldik az irányítóbizottságnak.
         (10)   A Hivatallal való kapcsolattartásért felelős Biztos és a Hivatal igazgatója közös megegyezéssel állapítja meg a Bizottság által juttatott pénzeszközökkel és a költségvetés végrehajtásával kapcsolatos kölcsönös tájékoztatás és konzultáció szabályait.
         (11)   A Hivatal igazgatója felelős az irányítóbizottság által megállapított stratégiai célkitűzések megvalósításáért, valamint a Hivatal és annak tevékenysége megfelelő irányításáért, továbbá költségvetésének kezeléséért.
         (12)   A Hivatal igazgatójának távolléte vagy akadályoztatása esetén a besorolási fokozaton és szolgálati időn alapuló helyettesítési szabályokat kell alkalmazni, kivéve ha az irányító bizottság – elnökének vagy a Hivatal igazgatójának javaslata alapján – más sorrendet határoz meg.
         (13)   A Hivatal igazgatója negyedéves jelentésekben tájékozatja az intézményeket a tervezett és igénybe vett forrásokról, valamint a tevékenységek előrehaladásáról.
         10. cikk
         Személyzet
         (1)   A főigazgatói és az igazgatói típusú álláshelyeket betöltő tisztviselőket – az irányítóbizottság egyhangú kedvező véleményét követően – a Bizottság nevezi ki. A vezető tisztviselők mobilitására és értékelésére vonatkozó bizottsági szabályok a főigazgatókra és az igazgatókra vonatkoznak (AD16 / AD15 / AD14 besorolási fokozat). Ha egy ilyen állást betöltő tisztviselő esetében közeledik az irányadó szabályokban szokásosan előírt mobilitási határidő, akkor a Bizottság tájékoztatja az irányítóbizottságot, hogy egyhangú véleményt nyilváníthat az ügyben.
         (2)   Az irányítóbizottságot szorosan be kell vonni minden olyan eljárásba, amelyet a Hivatal főigazgatói (AD16 / AD15 besorolási fokozat) és igazgatói (AD15 / AD 14 besorolási fokozat) típusú álláshelyeket betöltő tisztviselőinek vagy egyéb alkalmazottainak kinevezése előtt le kell folytatni, különös tekintettel az álláshirdetések kiírására, a pályázatok elbírálására és az ilyen típusú állásokkal kapcsolatos versenyvizsga felvételi bizottságok kinevezésére.
         (3)   A Hivatalnál szolgálatot teljesítő tisztviselők és egyéb alkalmazottak vonatkozásában a Bizottság gyakorolja a kinevezéssel megbízott hatóság és a munkaszerződés megkötésére jogosult hatóság hatásköreit. A Bizottság a saját szervezetén belül, illetve a Hivatal igazgatójára átruházhatja bizonyos hatásköreit. E hatáskörátruházásra azonos feltételek vonatkoznak, mint a Bizottság főigazgatóinak esetében.
         (4)   A (2) bekezdésre is figyelemmel, a Bizottság által az egyéb alkalmazottakra vonatkozó alkalmazási feltételek végrehajtása céljából elfogadott rendelkezések és eljárások a Bizottság Luxemburgban szolgáló tisztviselőire és egyéb alkalmazottaira vonatkozóknak megfelelő feltételekkel alkalmazandók a Hivatalnál szolgálatot teljesítő tisztviselőkre és egyéb alkalmazottakra.
         (5)   A Hivatalon belül megüresedett valamennyi meghirdetendő álláshelyről értesíteni kell az összes intézmény személyzetét, amint a kinevezéssel megbízott hatóság vagy a munkaszerződés megkötésére jogosult hatóság dönt az álláshely betöltéséről.
         (6)   A Hivatal igazgatója negyedévente tájékoztatja az irányítóbizottságot a személyzeti irányításról.
         11. cikk
         Pénzügyi vonatkozások
         (1)   A Hivatal költségvetési előirányzatait, amelyek teljes összegét a Bizottságra vonatkozó költségvetési fejezeten belül külön címben kell feltüntetni, az adott fejezet mellékletében határozzák meg részletesen. Ezt a mellékletet a bevétel-és költségkimutatással azonos formában, a költségvetési fejezetekkel megegyező felbontásban kell elkészíteni.
         (2)   A Hivatal létszámterve a Bizottság létszámtervének mellékletében található.
         (3)   Valamennyi intézmény engedélyezésre jogosult tisztviselőként jár el költségvetésében a „közzétételi kiadások” címben szereplő költségvetési összegek tekintetében.
         (4)   A költségvetési fejezetében szereplő előirányzatok kezelése céljából valamennyi intézmény átruházhat engedélyezésre jogosult tisztviselői hatáskört a Hivatal igazgatójára, illetve a költségvetési rendelet alapján meghatározza a hatáskör átruházásának korlátait és feltételeit. A Hivatal igazgatója negyedévente tájékoztatja az irányítóbizottságot ezekről a hatáskörátruházásokról.
         (5)   A Hivatal költségvetési és pénzgazdálkodását – beleértve a Bizottságtól eltérő intézmények által juttatott előirányzatok kezelését – a költségvetési rendelet, annak végrehajtási szabályai, és a Bizottság hatályos költségvetési keretének tiszteletben tartásával kell végezni.
         (6)   A Hivatal elszámolását a Bizottság számviteléért felelős tisztviselője által jóváhagyott számviteli szabályokkal és módszerekkel összhangban állítják össze. A Hivatal külön elszámolást vezet a Hivatalos Lap és a kiadványok értékesítésére vonatkozóan. Az értékesítésből befolyó nettó bevételt visszautalják az intézmények számára.
         12. cikk
         Ellenőrzés
         (1)   A költségvetési rendelettel összhangban a Bizottság belső auditora gyakorolja a Hivatal belső auditori feladatait. A Hivatal belső audit egységet hoz létre a Bizottság főigazgatóságai és szolgálatai számára előírt szabályoknak megfelelő előírások szerint. Az intézmények felkérhetik a Hivatal igazgatóját, hogy egyedi auditokat is vegyen fel a Hivatal belső audit egységének munkaprogramjába.
         (2)   A Hivatal megválaszol minden hatáskörébe tartozó kérdést az Európai Csaláselleni Hivatal (OLAF) feladatkörébe tartozó területeken. Az Európai Unió érdekei védelmének biztosítása céljából az irányítóbizottság elnöke és az OLAF igazgatója a kölcsönös tájékoztatási előírásokra vonatkozó megállapodást kötnek.
         13. cikk
         Panaszok és kérelmek
         (1)   A Hivatal hatáskörébe tartozó területeken a Hivatal felelős az európai ombudsman és az európai adatvédelmi biztos kérdéseinek megválaszolásáért.
         (2)   A Hivatal hatáskörébe tartozó területre vonatkozó valamennyi keresetet a Bizottság ellen kell benyújtani.
         14. cikk
         A dokumentumokhoz való nyilvános hozzáférés
         (1)   Az Európai Parlament, a Tanács és a Bizottság dokumentumaihoz való nyilvános hozzáférésről szóló, 2001. május 30-i 1049/2001/EK európai parlamenti és tanácsi rendelet (4) 7. cikkében említett döntéseket a Hivatal igazgatója hozza meg. Elutasítás esetén a Bizottság főtitkára hozza meg a megerősítő kérelmekkel kapcsolatos döntéseket.
         (2)   A Hivatal – az 1049/2001/EK rendelet 11. cikkének megfelelően – a dokumentumairól nyilvántartást vezet.
         15. cikk
         Hatályon kívül helyezés
         A 2000/459/EK, ESZAK, Euratom határozat hatályát veszti.
         A hatályon kívül helyezett határozatra vonatkozó hivatkozásokat az e határozatra vonatkozó hivatkozásként kell értelmezni.
         16. cikk
         Hatálybalépés
         Ez a határozat az Európai Unió Hivatalos Lapjában való közzétételét követő napon lép hatályba.

            Kelt Brüsszelben és Luxembourgban,

                  az Európai Parlament részéről

                  az elnök

                  a Tanács részéről

                  az elnök

                  a Bizottság részéről

                  az elnök

                  a Bíróság részéről

                  az elnök

                  a Számvevőszék részéről

                  az elnök

                  a Gazdasági és Szociális Bizottság részéről

                  az elnök

                  a Régiók Bizottsága részéről

                  az elnök

         (1)  HL 152., 1967.7.13., 18. o.

         (2)  HL L 183., 2000.7.22., 12. o.

         (3)  HL L 248., 2002.9.16., 1. o.

         (4)  HL L 145., 2001.5.31., 43. o.